text: صراحة من اكثر من سنتين ونص وانا ودي اروح له ..! 
   والاسبوع الي فات رحت له وطلبت جلو كباب ..!  
   ورجعت له في نفس الاسبوع مرتين !!! 
    
   صراحة رهيييييب وافضل ب 100 مرة من جيهان الايراني 
   بس لي بعض الملاحظات ! 
    
   اول مرة رحت جلست انتظر احد يجيلي ياخذ الطلب ..! 
   ولما يعبر الجرسون وأشر عليه أحسه يتجاهلك ! 
    
   ثاني وثالث مرة !  
   ما يمديك تجلس على الطاولة إلا جالك ياخذ الطلب !!! 
    
   الرز ياليته لو كان حار .. دايماً يكون دافي  
   التكييف بارد جداً ويخلي الاكل يبرد بسرعة ..  
    
   السلطة العادية حلوة بس فيها شي مخربها وهو المايونيز الخاص يكثرونه عليها ! 
    
   والفتوش لذييذ مرة بس زيادة زيت الزيتون فيه تخرب طعمه !  
    
   طلبت ساندويتش سمك من عندهم وما اعجبني بعد !!! 
    
   بس يظل الجلو كباب رائع جداً .. ويذكرك بأكل الجلو كباب في ايران :)